સામગ્રી: બહુજન સમાજ પાર્ટીનાં અધ્યક્ષ માયાવતીના ભાઈ અને પાર્ટીના ઉપાધ્યક્ષ આનંદ કુમાર તથા તેમનાં પત્નીને નામે રહેલી 400 કરોડ રૂપિયાની જમીન જપ્ત કરવાનો આવકવેરા વિભાગે આદેશ કર્યો છે. 

બહુજન સમાજ પક્ષનાં અધ્યક્ષ માયાવતીએ આ અંગે પ્રતિક્રિયા આપતાં કહ્યું :

"ભાજપ તથા રાષ્ટ્રીય સ્વયં સેવક સંઘ જાતિવાદી માનસિક્તા ધરાવે છે. તેઓ દલિત તથા આદિવાસી સમુદાયના લોકોને આગળ આવવા દેવા નથી માગતા."

"છતાં અમારી પાર્ટી દેશભરમાં આર્થિક, સામાજિક તથા રાજકીય લડાઈ લડી રહી છે."

માયાવતીએ ચૂંટણી સમયે ભાજપને મળલા રૂ. બે હજાર કરોડનાં ફંડ અંગે પણ સવાલ ઉઠાવ્યાં હતાં. 

સમાચાર સંસ્થા પીટીઆઈ અને એએનઆઈના જણાવ્યા મુજબ બસપાના ઉપ પ્રમુખ આનંદ કુમાર તથા તેમનાં પત્ની વિચિત્ર લતાને નામે નોઇડામાં આવેલી 7 એકર જમીન જપ્ત કરવાનો આદેશ આપવામાં આવ્યો છે.

આવકવેરા ધારાની કલમ 24(3) મુજબ આ સંપત્તિ બેનામી ગણવવામાં આવી છે. 

આવકવેરા વિભાગ આનંદ કુમાર અને તેમની પત્નીને નામે બેનામી સંપત્તિની તપાસ કરી રહ્યું છે. તેમની પાસે નવી દિલ્હી અને નોઇડામાં સંપત્તિ છે અને તેમણે પ્રમોટ કરેલી ઇન્વેસ્ટમૅન્ટ કંપની પણ છે. 

સમાચાર સંસ્થા જણાવે છે કે આનંદ કુમાર અને તેમની પત્ની ડઝનેક કંપનીમાં ડાયરેક્ટર પદે છે.

લોકસભાની ચૂંટણી પછી માયાવતીએ આનંદ કુમારની પાર્ટીના ઉપાધ્યક્ષ અને ભત્રીજા આકાશની નેશનલ કો-ઓર્ડિનેટર તરીકે નિમણૂક કરી હતી.

ગીરમાં કેટલા સિંહ? સરકારના જવાબથી સંખ્યા અંગે વિવાદ

ગુજરાત વિધાનસભામાં રાજ્યકક્ષાના વન પ્રધાન ગણપત વસાવાએ આપેલાં એક જવાબને કારણે રાજ્યમાં કેટલા સિંહ છે, તેની વસતિ અંગે વિવાદ ઊભો થયો છે. 

ટાઇમ્સ ઑફ ઇંડિયાના અહેવાલ પ્રમાણે, ધારાસભ્ય શૈલેશ પરમાર તથા ઇમરાન ખેડાવાલાએ પૂછેલાં સવાલના જવાબમાં વસાવાએ જણાવ્યું હતું કે જૂન-17 થી મે-2019 દરમિયાન 222 સિંહનાં મૃત્યુ થયાં હોવાનું જણાવ્યું હતું. 

સપ્ટેમ્બર-ઑક્ટોબર 2018 દરમિયાન CDV વાઇરસને કારણે 29 તથા અન્ય અકુદરતી કારણસર 23 અન્યનાં મૃત્યુ થયાં હતાં. 

આ સિવાય દર વર્ષે સરેરાશ 85 સિંહના કુદરતી રીતે મૃત્યુ થયાં. 

નિષ્ણાતોના અંદાજ મુજબ સામાન્ય રીતે દર વર્ષે 10 ટકાના દરથી મૃત્યુ થાય છે, જો 85નાં મૃત્યુ થયાં હોય તો વસતી 850 આજુબાજુ હોવી જોઈએ. 

2015ની વસતી ગણતરી મુજબ ગુજરાતમાં 523 સિંહ હતા, જે 2010ની વસતી ગણતરીની સરખામણીએ 27 ટકા વધુ હતી. 

યૂપીમાં જમીન વિવાદમાં 9નાં મૃત્યુ

ઉત્તર પ્રદેશના સોનભદ્રમાં જમીન વિવાદને કારણે બે જૂથ વચ્ચે...\nઅગાઉની સામગ્રીનો સારાંશ નીચે મુજબ કરી શકાય છે:
માયાવતીએ પોતાના ભાઈની માલિકીની જમીનને જપ્ત કરવાના આવકવેરા ખાતાનાં પગલાં અંગે પ્રતિક્રિયા આપતા રેડ્સને સંઘ-ભાજપની 'જ્ઞાતિવાદી માનસિક્તા'ને જવાબદાર ઠેરવી હતી.